PATVIRTINTA

Viešosios įstaigos „Indėlių ir investicijų draudimas“ direktoriaus 2024 m. sausio 5 d. įsakymu Nr. V-4

**INDĖLIŲ DRAUDIMO SISTEMOS DALYVIŲ IR ĮSIPAREIGOJIMŲ INVESTUOTOJAMS DRAUDIMO SISTEMOS DALYVIŲ VEIKLOS STEBĖSENOS TVARKOS APRAŠAS**

**turinys**

[**I. SKYRIUS BENDROSIOS NUOSTATOS**](#_Toc88561072) **2**

[**II. SKYRIUS PLANINĖ stebėsena**](#_Toc88561073) **3**

[2.1 Planinė nuotolinė stebėsena](#_Toc88561074) 4

[2.2 Planinė stebėsena vietoje](#_Toc88561075) 4 [**III. SKYRIUS PLANINĖS NUOTOLINĖS STEBĖSENOS ARBA PLANINĖS STEBĖSENOS VIETOJE ATLIKIMAS**](#_Toc88561076) **4**

[**IV. SKYRIUS PLANINĖS NUOTOLINĖS STEBĖSENOS ARBA PLANINĖS STEBĖSENOS VIETOJE ĮFORMINIMAS**](#_Toc88561077) **5**

**V.** **SKYRIUS** **PLANINĖS NUOTOLINĖS STEBĖSENOS ARBA PLANINĖS STEBĖSENOS VIETOJE REKOMENDACIJŲ VYKDYMO MONITORINGAS ......................................................... 6**

[**VI. SKYRIUS NEPLANINĖ STEBĖSENA**](#_Toc88561078) **6**

[**VII. SKYRIUS METODINĖS PAGALBOS SISTEMŲ DALYVIAMS TEIKIMAS**](#_Toc88561079) **7**

[7.1 Metodinės medžiagos rengimo procedūra](#_Toc88561080) 8

[7.2 Susitikimų (seminarų) organizavimo procedūra](#_Toc88561081) 8

[**VIII. SKYRIUS ASMENS DUOMENŲ TVARKYMAS**](#_Toc88561082) **9**

[**IX. skyrius Baigiamosios nuostatos**](#_Toc88561083) **10**

[1 priedas Planinės stebėsenos sąrašas 1](#_Toc88561084)1

[2 priedas Konsoliduota stebėsenos ataskaita](#_Toc88561085) 12

[3 priedas Stebėsenos ataskaita](#_Toc88561088) 14

[4 priedas Rekomendacijų įgyvendinimo priemonių planas](#_Toc88561091) 15

[5 priedas Tarnybinis pranešimas dėl stebėsenos rekomendacijų monitoringo](#_Toc88561092) 16

[6 priedas Susitikimo (seminaro) vertinimo ataskaita](#_Toc88561093) 17

[7 priedas Stebėsenos proceso schema](#_Toc88561095) 18

#

# I SKYRIUS

# BENDROSIOS NUOSTATOS

1. Indėlių draudimo sistemos dalyvių ir įsipareigojimų investuotojams draudimo sistemos dalyvių veiklos stebėsenos tvarkos aprašas (toliau – Aprašas) reglamentuoja Lietuvos Respublikos indėlių ir įsipareigojimų investuotojams draudimo įstatymo ir jo įgyvendinamųjų teisės aktų reikalavimų, nustatytų indėlių draudimo sistemos dalyviams ir įsipareigojimų investuotojams draudimo sistemos dalyviams (toliau kartu – sistemų dalyviai), laikymosi stebėsenos procesą (toliau – stebėsena).
2. Viešoji įstaiga „Indėlių ir investicijų draudimas“ (toliau – IID) stebėseną vykdo šiose srityse:
	1. sistemų dalyvių pateiktų duomenų, reikalingų indėlių draudimo įmokų ir (ar) įsipareigojimų investuotojams draudimo įmokų apskaičiavimui ir mokėjimui, stebėseną (toliau – įmokų stebėsena);
	2. sistemų dalyvių pasirengimo pateikti duomenis, reikalingus indėlių draudimo išmokų ir (ar) įsipareigojimų investuotojams draudimo išmokų apskaičiavimui ir mokėjimui, stebėseną (toliau – išmokų stebėsena);
	3. informavimo apie indėlių ir (ar) įsipareigojimų investuotojams draudimą stebėseną (toliau – informavimo stebėsena).
3. Stebėsena gali būti (stebėsenos rūšys):
	1. Pagal planavimo lygmenį:
		1. *planinė stebėsena* – atliekama kiekvienais metais nuo sausio 1 d. iki gegužės 31 d., vykdant visų sistemų dalyvių stebėseną visose Aprašo 2 punkte nurodytose stebėsenos srityse;
		2. *neplaninė* *stebėsena* – atliekama kitais, nei Aprašo 3.1.1 papunktyje nurodytais, pagrindais. Neplaninė stebėsena atliekama Aprašo 39 punkte nustatytais pagrindais.
	2. Pagal pobūdį:
		1. *nuotolinė stebėsena* – stebėsenos veiksmai atliekami, nevykstant į sistemų dalyvio būstinę ar klientų aptarnavimo vietą;
		2. *stebėsena vietoje –* stebėsenos veiksmai atliekami sistemų dalyvio būstinėje ar klientų aptarnavimo vietoje.
4. Stebėsenai taikomos šių teisės aktų nuostatos:
	1. 2014 m. balandžio 16 d. Europos Parlamento ir Tarybos direktyva 2014/49/ES dėl indėlių garantijų sistemų;
	2. 1997 m. kovo 3 d. Europos Parlamento ir Tarybos direktyva 97/9/EB dėl investuotojų kompensavimo sistemų;
	3. Lietuvos Respublikos indėlių ir įsipareigojimų investuotojams draudimo įstatymas (toliau – Įstatymas);
	4. Indėlių draudimo ir įsipareigojimų investuotojams draudimo įmokų apskaičiavimo ir mokėjimo tvarkos aprašas, patvirtintos Lietuvos Respublikos finansų ministro įsakymu;
	5. Indėlių ir įsipareigojimų investuotojams draudimo išmokų apskaičiavimo ir išmokėjimo taisyklės, patvirtintos Lietuvos Respublikos finansų ministro įsakymu (toliau – Išmokų taisyklės);
	6. Išmokų taisyklių 1 priedas ,,Indėlių draudimo išmokoms apskaičiuoti reikalingų duomenų reikalavimų sąrašas“ (toliau – Indėlių reikalavimų sąrašas);
	7. Išmokų taisyklių 2 priedas ,,Įsipareigojimų investuotojams draudimo išmokoms apskaičiuoti reikalingų duomenų reikalavimų sąrašas“ (toliau – Įsipareigojimų investuotojams reikalavimų sąrašas);
	8. [Informacijos apie indėlių ir įsipareigojimų investuotojams draudimą teikimo](https://www.iidraudimas.lt/content/uploads/2021/03/7.1.-Informacijos-apie-ind%C4%97li%C5%B3-draudim%C4%85-teikimo-klient%C5%B3-aptarnavimo-padaliniuose-interneto-svetain%C4%97se-ir-s%C4%85skait%C5%B3-i%C5%A1ra%C5%A1uose-taisykl%C4%97s-2021-03-10.docx) taisyklės, patvirtintos Lietuvos Respublikos finansų ministro įsakymu;
	9. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR);
	10. kiti teisės aktai.
5. Šiame Apraše vartojamos sąvokos suprantamos taip, kaip jos apibrėžtos Įstatyme.
6. Stebėsenos tikslas – Aprašo nustatyta tvarka surinkti ir įvertinti informaciją, kaip sistemų dalyviai laikosi jiems Įstatymo ir jo įgyvendinamųjų teisės aktų nustatytų reikalavimų.
7. Stebėseną atlieka IID Dalyvių stebėsenos skyriaus (toliau – DSS) darbuotojai (toliau – stebėtojai). Stebėtojas nėra konkretaus Indėlių draudimo sistemos dalyvio ir Įsipareigojimų investuotojams sistemos dalyvio ataskaitos vertintojas, tuo pačiu metu ir jis turi būti nurodytas elektroninės formos planinės stebėsenos sąraše.
8. Stebėsenos ataskaitą vizuoja vertintojas, kuris yra DSS darbuotojas ir nėra konkretaus Indėlių draudimo sistemos dalyvio ir Įsipareigojimų investuotojams sistemos dalyvio stebėtojas tuo pačiu metu, ir kuris turi būti nurodytas elektroninės formos planinės stebėsenos sąraše.
9. DSS sudarant Aprašo 11 punkte nurodytą planinės stebėsenos sąrašą privaloma vengti interesų konflikto. Stebėtojas privalo informuoti IID Atitikties ir rizikų valdymo skyriaus darbuotoją, paskirtą vykdyti už korupcijai atsparios aplinkos kūrimą atsakingo subjekto funkcijas (o darbuotojas, paskirtas vykdyti už korupcijai atsparios aplinkos kūrimą atsakingo subjekto funkcijas – IID direktorių) ir nusišalinti nuo konkretaus sistemų dalyvio stebėsenos proceso, jei konkretaus sistemų dalyvio stebėsena gali sukelti interesų konfliktą Viešosios įstaigos „Indėlių ir investicijų draudimas“ korupcijos prevencijos politikoje nustatyta tvarka. IID direktorius motyvuotu rašytiniu sprendimu gali nepriimti nusišalinimo ir įpareigoti stebėtoją dalyvauti stebėsenos procese.

# II SKYRIUS

# PLANINĖ stebėsena

1. Planinės stebėsenos trukmė – nuo sausio 1 d. iki gegužės 31 d. Planinė stebėsena vykdoma visose trijose sistemų dalyvio srityse (įmokų stebėsena, išmokų stebėsena ir informavimo apie draudimą stebėsena) visiems sistemų dalyviams.
2. DSS vadovas kiekvienam stebėtojui priskiria konkretų sistemų dalyvį – kiekvienais metais laikotarpyje nuo gruodžio 1 iki gruodžio 15 d. sudaromas elektroninės formos planinės stebėsenos sąrašas (Aprašo 1 priedas), kuriame nurodomas konkretus stebėtojas, jam stebėti priskirtas sistemų dalyvis, ataskaitos vertintojas ir planinės stebėsenos pobūdis (planinė nuotolinė stebėsena arba planinė stebėsena vietoje). Planinės stebėsenos sąrašą DSS vadovas iki kiekvienų metų gruodžio mėn. 16 d. patalpina į IID elektroninę dokumentų valdymo sistemą. Planinės stebėsenos sąrašą IID elektroninėje dokumentų valdymo sistemoje tvirtina IID direktorius. Jeigu Įsipareigojimų investuotojams sistemos dalyvis neteikia investicinių paslaugų ir/ar nevykdo investicinės veiklos ir apie tai iki gruodžio 1 d. atskiru raštu informuoja IID, tokiu atveju Įsipareigojimų investuotojams sistemos dalyvis nėra įtraukiamas į planinės stebėsenos sąrašą ir stebėsena įmokų, išmokų ir informavimo srityse nėra vykdoma.
3. Siekiant užtikrinti 4-ių akių principo įgyvendinimą, stebėsenos ataskaitas vertina ir peržiūri (IID elektroninėje dokumentų valdymo sistemoje vizuoja) Aprašo 11 punkte nurodytame planinės stebėsenos sąraše esantis ataskaitos vertintojas.
4. DSS vadovas kiekvienais metais po planinės stebėsenos sąrašo patvirtinimo iki kiekvienų metų gruodžio mėn. 20 d. visiems sistemų dalyviams išsiunčia raštus, nurodant, kad IID vykdys sistemų dalyvių planinę trijų atskirų sričių stebėseną (įmokų stebėseną, išmokų stebėseną ir informavimo apie draudimą stebėseną) ir nurodomas planinės stebėsenos atlikimo pagrindas, stebėsenos laikotarpis, stebėsenos būdas (planinė nuotolinė stebėsena arba planinė stebėsena vietoje), stebėsenos trukmė (pradžia ir pabaiga), stebėsenos tikslas ir informacija, kurią sistemų dalyvis privalės pateikti stebėtojams (bendrą indėlininkų ir/ar investuotojų sąrašą (Excel formatu), IID elektroninės draudimo išmokų duomenų tikrinimo programos sugeneruotą informaciją apie patikrintą indėlininkų ar investuotojų sąrašą, informavimo apie draudimą dokumentus ir/ar kitus stebėsenai reikalingus duomenis) bei informacijos pateikimo terminai. Stebėtojo parengtą ir vizuotą raštą apie planinės stebėsenos atlikimą ir duomenų stebėsenai pateikimą pasirašo DSS vadovas. Planinei stebėsenai bendrame indėlininkų ir/ar investuotojų sąraše prašoma pateikti tik nuasmenintus indėlininkų/investuotojų fizinių asmenų duomenis.
5. Planinei stebėsenai būtinus duomenis sistemų dalyviai pateikia per IID elektroninę draudimo įmokų ir išmokų valdymo sistemą suvesdami prisijungimo vardą ir slaptažodį. Sistemų dalyviai IID elektroninės draudimo išmokų duomenų tikrinimo programos pagalba pasitikrina indėlininkų ar investuotojų sąrašą, sudaromą pagal Indėlių reikalavimų sąraše ar Įsipareigojimų investuotojams reikalavimų sąraše nustatytus reikalavimus, ir IID elektroninės draudimo išmokų duomenų tikrinimo programos sugeneruotą informaciją apie patikrintą indėlininkų ar investuotojų sąrašą pateikia stebėsenos atlikimui.

#

# Planinė nuotolinė stebėsena

1. Planinė nuotolinė stebėsena vykdoma visiems sistemų dalyviams, išskyrus Aprašo 16 punkte numatytą išimtį, kai vykdoma planinė stebėsena vietoje.

#

# Planinė stebėsena vietoje

1. Planinė stebėsena vietoje vykdoma visose trijose srityse (įmokų stebėsena, išmokų stebėsena ir informavimo apie draudimą stebėsena) nuo sausio 1 d. iki gegužės 31 d., jeigu sistemų dalyvis nebuvo stebimas vietoje paskutinius du metus iki planinės stebėsenos atlikimo.
2. DSS pradeda planinės stebėsenos vietoje procedūrą – stebėtojai (ne mažiau kaip 2, taip pat gali būti stebėtojas ir vertintojas) vyksta į sistemų dalyvio būstinę ar klientų aptarnavimo vietą ir atlieka stebėseną pagal sąraše/rašte nustatytas sritis.

### III SKYRIUS

### PLANINĖS NUOTOLINĖS STEBĖSENOS ARBA PLANINĖS STEBĖSENOS VIETOJE ATLIKIMAS

1. Įmokų stebėsenos (planinės nuotolinės stebėsenos arba planinės stebėsenos vietoje) metu nustatoma, ar Indėlių draudimo sistemos dalyvio bei Įsipareigojimų investuotojams draudimo sistemos dalyvio deklaruoti duomenys yra teisingi (praėjusių metų gruodžio 31 d. duomenys).
2. Jei įmokų stebėsenos (planinės nuotolinės stebėsenos arba planinės stebėsenos vietoje) laikotarpiu pastebima, kad:
	1. Indėlių draudimo sistemos dalyvio deklaruoti duomenys yra neteisingi ir Indėlių draudimo sistemos dalyvis iki įmokų stebėsenos trukmės pabaigos pateikia patikslintus duomenis ir, jei jie yra teisingi, laikoma, kad Indėlių draudimo sistemos dalyvis tinkamai deklaravo duomenis, reikalingus indėlių draudimo įmokų sumos nustatymui;
	2. Įsipareigojimų investuotojams draudimo sistemos dalyvio deklaruoti duomenys, reikalingi įsipareigojimų investuotojams draudimo įmokoms apskaičiuoti, yra neteisingi ir dėl to Įsipareigojimų investuotojams draudimo sistemos dalyvis klaidingai apskaičiavo ir (ar) sumokėjo įsipareigojimų investuotojams draudimo įmoką už einamuosius kalendorinius metus, tačiau Įsipareigojimų investuotojams draudimo sistemos dalyvis iki įmokų stebėsenos laikotarpio pabaigos pateikia patikslintus duomenis ir jie yra teisingi bei iki įmokų stebėsenos laikotarpio pabaigos Įsipareigojimų investuotojams draudimo sistemos dalyvis sumokėjo nesumokėtą įsipareigojimų investuotojams draudimo įmokos dalį (kartu su apskaičiuotais delspinigiais), laikoma, kad Įsipareigojimų investuotojams draudimo sistemos dalyvis teisingai apskaičiavo ir (ar) sumokėjo įsipareigojimų investuotojams draudimo įmoką už einamuosius kalendorinius metus.
3. Išmokų stebėsenos (planinės nuotolinės stebėsenos arba planinės stebėsenos vietoje) metu nustatoma, ar IID elektroninės draudimo išmokų duomenų tikrinimo programos sugeneruotoje informacijoje apie patikrintą indėlininkų ar investuotojų sąrašą yra duomenų apie indėlininkų ar investuotojų sąraše esančias klaidas. Jei planinės išmokų stebėsenos laikotarpiu pastebima, kad IID elektroninės draudimo išmokų duomenų tikrinimo programa rado klaidų ir Indėlių draudimo sistemos dalyvis ar Įsipareigojimų investuotojams draudimo sistemos dalyvis iki stebėsenos laikotarpio pabaigos ištaiso klaidas, laikoma, kad Indėlių draudimo dalyvis ar Įsipareigojimų investuotojams draudimo dalyvis planinės stebėsenos laikotarpyje yra pasirengęs IID pateikti draudimo išmokoms apskaičiuoti ir išmokėti reikalingus duomenis. Jeigu IID elektroninės draudimo išmokų duomenų tikrinimo programos sugeneruotoje informacijoje apie indėlininkų ar investuotojų sąrašą programa rodo klaidas, tačiau stebėsenos metu nustatoma, kad faktiškai duomenys apie indėlininkus ar investuotojus atitinka Indėlių reikalavimų sąrašo ar Įsipareigojimų investuotojams reikalavimų sąrašo reikalavimus, laikoma, kad sistemų dalyviai teisingai suformavo indėlininko ar investuotojo duomenis (klaidų aprašymas pateiktas „[Rekomendacijos indėlių draudimo sistemos dalyviams ir įsipareigojimų investuotojams draudimo sistemos dalyviams](https://www.iidraudimas.lt/lt/draudejams/rekomendacijos-draudejams/)“ skiltyse „Indėlių draudimo išmokų apskaičiavimas“ ir „Įsipareigojimų investuotojams draudimo išmokų apskaičiavimas“).
4. Informavimo apie draudimą stebėsenos (planinės nuotolinės stebėsenos ir planinės stebėsenos vietoje) metu nustatoma, kokiais būdais ir priemonėmis sistemų dalyviai informuoja savo esamus ir būsimus indėlininkus/investuotojus apie indėlių/įsipareigojimų investuotojams draudimą, įvertina skleidžiamos informacijos turinį ir teikimo būdą, kaip reikalauja Įstatymas. Jei planinės informavimo apie draudimą stebėsenos metu nustatomos klaidos ar pažeidimai, ir Indėlių draudimo sistemos dalyvis ar Įsipareigojimų investuotojams draudimo sistemos dalyvis iki stebėsenos laikotarpio pabaigos ištaiso klaidas, laikoma, kad Indėlių draudimo sistemos dalyvis ar Įsipareigojimų investuotojams draudimo sistemos dalyvis planinės stebėsenos laikotarpyje tinkamai užtikrina informavimą apie draudimą.
5. Atliekant planinę stebėseną vietoje, vertinami sistemų dalyvių pateikti duomenys vertinimo srityse (įmokų stebėsena, išmokų stebėsena ir informavimo apie draudimą stebėsena) ir kita vietoje esanti ir stebėsenai būtina informacija.

### IV SKYRIUS

### PLANINĖS NUOTOLINĖS STEBĖSENOS ARBA PLANINĖS STEBĖSENOS VIETOJE ĮFORMINIMAS

1. Planinė nuotolinė stebėsena ir planinė stebėsena vietoje įforminama:
	1. surašant vieną bendrą konsoliduotą stebėsenos ataskaitą visiems sistemų dalyviams, pasirašomą visų DSS darbuotojų, kurie buvo paskirti stebėtojais (Aprašo 2 priedas). Konsoliduota stebėsenos ataskaita (Aprašo 2 priedas be konsoliduotos stebėsenos ataskaitos 1 ir 2 priedo) siunčiama visiems sistemų dalyviams bendram supažindinimui;
	2. DSS stebėtojų suformuota suvestinė apie kiekvieną stebėtą sistemų dalyvį (Aprašo 2 priedo 1 ir 2 priedai) yra skirta vidinėms DSS darbuotojų reikmėms ir nėra siunčiama sistemų dalyviams;
	3. Atskira konkretaus sistemų dalyvio stebėsenos ataskaita surašoma tik tuo atveju, kai sistemų

dalyviui buvo nustatytas pažeidimas bent vienoje iš trijų planinės stebėsenos sričių (įmokų stebėsena, išmokų stebėsena ir informavimo apie draudimą stebėsena) ir Indėlių draudimo sistemos dalyvis ar Įsipareigojimų investuotojams draudimo sistemos dalyvis iki stebėsenos laikotarpio pabaigos neištaiso klaidų ar nepašalina pažeidimų. Individualią stebėsenos ataskaitą sistemų dalyviui (Aprašo 3 priedas) suformuoja ir pasirašo konkretus stebėtojas ir vertintojas. Esant poreikiui, DSS iki sistemų dalyvio stebėsenos laikotarpio pabaigos (iki individualios stebėsenos ataskaitos surašymo) organizuojamas preliminarių stebėsenos rezultatų aptarimas su sistemų dalyviu.

1. Konsoliduota stebėsenos ataskaita (Aprašo 2 priedas) parengiama ir išsiunčiama sistemų dalyviams iki birželio 10 dienos. Individuali stebėsenos ataskaita išsiunčiama (elektroniniu paštu) konkrečiam sistemų dalyviui per 1 darbo dieną po to, kai sistemų dalyviams jau yra išsiųsta konsoliduota stebėsenos ataskaita.
2. Už planinės stebėsenos ataskaitose nurodytos informacijos teisingumą atsako kiekvienas stebėseną atlikęs ir stebėsenos ataskaitą pasirašęs stebėtojas bei vertintojas (stebėsenos ataskaitoje pateiktos informacijos ribose).
3. Jei atlikus planinę stebėseną nustatomas Įstatymo ir jo įgyvendinamųjų teisės aktų nustatytų reikalavimų nevykdymas ar netinkamas jų vykdymas, tuomet šie neatitikimai aprašomi atskiroje konkretaus sistemų dalyvio stebėsenos ataskaitoje (Aprašo 3 priedas), pateikiamos neatitikimų šalinimo rekomendacijos (Aprašo 4 priedas) ir nurodomas terminas (ne vėliau, kaip per 1 mėnesį nuo individualios stebėsenos atskaitos sistemų dalyviui, pas kurį buvo nustatyti neatitikimai, gavimo dienos) joms įgyvendinti.
4. Konsoliduota ir individuali stebėsenos ataskaitos siunčiamos Lietuvos bankui bendradarbiavimo sutarties, sudarytos tarp Lietuvos banko ir IID (toliau – Bendradarbiavimo sutartis), nuostatose nustatyta tvarka.
5. Planinė nuotolinės stebėsenos ir planinės stebėsenos vietoje metu surinkta medžiaga (tame tarpe ir asmens duomenys) niekam nepersiunčiama ir saugoma nustatyta tvarka DSS skyriuje iki sekančios planinės stebėsenos procedūros pabaigos. Duomenų saugojimo ir sunaikinimo procedūrai taikomos Aprašo 66.4 papunkčio nuostatos.

### V SKYRIUS

### PLANINĖS NUOTOLINĖS STEBĖSENOS ARBA PLANINĖS STEBĖSENOS VIETOJE REKOMENDACIJŲ VYKDYMO MONITORINGAS

1. IID DSS vykdo planinės nuotolinės stebėsenos ir planinės stebėsenos vietoje metu pateiktų rekomendacijų sistemų dalyviui vykdymo monitoringą. Kai po planinės stebėsenos sistemų dalyviui yra pateikiamos rekomendacijos ir terminas joms įgyvendinti, tai stebėtojas privalo kontroliuoti sistemų dalyviui skirtų rekomendacijų įgyvendinimą nustatytais terminais.
2. Stebėtojas per nustatytą terminą negavęs atsakymo iš sistemų dalyvio dėl rekomendacijų įgyvendinimo arba gavęs pranešimą dėl rekomendacijų įgyvendinimo, įvertina, ar sistemų dalyvis įgyvendino rekomendacijas ir dėl to DSS vadovui (kai stebėseną vykdo DSS vadovas – ataskaitos vertintojui) pateikia rašytinį pranešimą (ne vėliau kaip per 5 darbo dienas nuo nurodyto rekomendacijų įgyvendinimo termino pabaigos arba nuo sistemų dalyvio pranešimo gavimo dienos) pagal Aprašo 5 priedą, kuriame nurodo rekomendacijų įgyvendinimo rezultatus ir pateikia siūlymus dėl tolimesnės stebėsenos eigos.
3. DSS vadovas (kai stebėseną vykdo DSS vadovas – ataskaitos vertintojas), gavęs pranešimą ir įvertinęs pranešime nurodytą informaciją, gali:
	1. priimti sprendimą sistemų dalyvio planinės nuotolinės stebėsenos arba planinės stebėsenos vietoje procedūrą užbaigti (jei nustato, kad pranešime nurodytos aplinkybės sudaro pagrindą išvadai, kad sistemų dalyvis rekomendacijas įgyvendino). Šiuo atveju DSS vadovas (kai stebėseną vykdo DSS vadovas – ataskaitos vertintojas) patvirtina IID elektroninėje dokumentų valdymo sistemoje tarnybinį pranešimą (stebėsenos procedūra užbaigta);
	2. pavesti stebėtojui atlikti sistemų dalyvio atžvilgiu neplaninę stebėseną;
	3. inicijuoti draudimo nutraukimo procedūrą, pagal Aprašo 69 punkto nuostatas (jei nustatoma, kad pranešime nurodytos aplinkybės sudaro pagrindą konstatuoti, kad yra pažeidimas ir yra pagrindas išvadai, kad sistemų dalyvis nustatyto pažeidimo nepašalins).
4. Apie rekomendacijų įgyvendinimo rezultatus informuojamas sistemų dalyvis ir Lietuvos bankas pagal Bendradarbiavimo sutarties nuostatas per 3 darbo dienas po to, kai DSS vadovas Aprašo 31.1 4 punkte nustatyta tvarka IID elektroninėje dokumentų valdymo sistemoje patvirtina stebėtojo parengtą tarnybinį pranešimą dėl pažeidimų pašalinimo/nepašalinimo ir stebėsenos procedūros.

### VI SKYRIUS

### NEPLANINĖ STEBĖSENA

1. Neplaninės stebėsenos tikslas – įvertinti faktus ar aplinkybes, dėl kurių buvo inicijuota sistemų dalyvio neplaninė stebėsena. Neplaninė stebėsena atliekama, siekiant įvertinti Įstatymo ir jo įgyvendinamųjų teisės aktų nustatytų reikalavimų tam tikroje sistemų dalyvio veiklos srityje (įmokų stebėsena, išmokų stebėsena ir informavimo apie draudimą stebėsena) arba visose minėtose srityse laikymąsi.
2. Sistemų dalyvių neplaninė stebėsena atliekama IID direktoriaus įsakymu pagal DSS vadovo tarnybinį pranešimą.
3. Neplaninė stebėsena gali būti vykdoma vietoje arba nuotolinė. Neplaninės stebėsenos būdas, DSS vadovo įvertinimu ir teikimu, tvirtinamas IID direktoriaus įsakymu.
4. Neplaninė stebėsena atliekama esant vienam ar keliems pagrindams:
	1. kai pas sistemų dalyvį planinės stebėsenos metu yra nustatomi pažeidimai, pateikiamos rekomendacijos dėl pažeidimų pašalinimo, tačiau sistemų dalyvis nustatytu terminu neįvykdo rekomendacijų (nepašalino pažeidimų);
	2. IID gavus kompetentingo viešojo administravimo subjekto rašytinį motyvuotą prašymą ar pavedimą atlikti sistemų dalyvio veiklos patikrinimą ar kitos valstybės kompetentingos institucijos prašymą;
	3. IID gavus pranešimą, prašymą ar kitą dokumentą (toliau – skundas) dėl sistemų dalyvio galimo pažeidimo ar kilus kitų pagrįstų įtarimų dėl sistemų dalyvio veiksmų ar neveikimo, kurie gali prieštarauti ar neatitikti Įstatymo ir jo įgyvendinamųjų teisės aktų nustatytų reikalavimų;
	4. vykdomas bendras patikrinimas su kitomis valstybės kompetentingomis įstaigomis ir institucijomis;
	5. sistemų dalyviui priežiūros institucija pritaikė poveikio priemonę.
5. Esant Aprašo 36.2 papunktyje nurodytam pagrindui, IID direktorius, DSS vadovo teikimu, gali priimti sprendimą neatlikti neplaninės stebėsenos, jeigu kompetentingas viešojo administravimo subjektas prašyme nepateikė faktinių duomenų apie sistemų dalyvio galimus Įstatymo ir jo įgyvendinamųjų teisės aktų nustatytų reikalavimų pažeidimus, ar nepateikė kitų argumentų, dėl ko turi būti atliekama neplaninė stebėsena. Apie sprendimą neatlikti neplaninės stebėsenos IID ne vėliau kaip per 5 darbo dienas nuo pranešimo ar prašymo gavimo dienos raštu informuoja subjektą, pateikusį pranešimą ar prašymą atlikti sistemų dalyvio veiklos stebėseną.
6. Sistemų dalyvis įstatymų nustatyta tvarka gali skųsti sprendimą atlikti neplaninę stebėseną. Sprendimo atlikti neplaninę stebėseną apskundimas nesustabdo neplaninės stebėsenos atlikimo.
7. Stebėtojas, pradėdamas neplaninę stebėseną, elektroniniu būdu informuoja sistemų dalyvį, pateikdamas jam raštą apie priimtą sprendimą atlikti neplaninę stebėseną, kuriame nurodo neplaninės stebėsenos atlikimo pagrindą, trukmę (pradžią ir pabaigą), stebėsenos būdą (nuotolinė arba vietoje), stebėsenos sritis (įmokų stebėsena, išmokų stebėsena ir informavimo apie draudimą stebėsena) ir preliminarų informacijos, kurią sistemų dalyvis privalės pateikti stebėsenai, sąrašą (bendrą indėlininkų ir/ar investuotojų sąrašą (Excel formatu), elektroninės draudimo išmokų duomenų tikrinimo programos sugeneruotą informaciją apie patikrintą indėlininkų ar investuotojų sąrašą, informavimo apie draudimą dokumentus ir/ar kitus stebėsenai reikalingus duomenis) ir informacijos pateikimo terminus. Stebėtojo parengtą ir vizuotą raštą apie neplaninės stebėsenos atlikimą ir duomenų stebėsenai pateikimą pasirašo DSS vadovas. Neplaninei stebėsenai bendrame indėlininkų ir/ar investuotojų sąraše prašoma pateikti tik nuasmenintus indėlininkų/investuotojų fizinių asmenų duomenis. Duomenų, reikalingų neplaninei nuotolinei stebėsenai atlikti, pateikimui taikomos Aprašo 14 punkto nuostatos.
8. Atliekant neplaninę stebėseną vietoje, vertinami sistemų dalyvio pateikti duomenys atitinkamai vertinimo srityse (įmokų stebėsena, išmokų stebėsena ir informavimo apie draudimą stebėsena) ir kita, vietoje esanti ir stebėsenai būtina informacija.
9. Jeigu atsiranda poreikis atlikti neplaninę stebėseną, bet jau atliekama sistemų dalyvio planinė nuotolinė stebėsena arba planinė stebėsena vietoje, neplaninė stebėsena neatliekama, o tęsiama (užbaigiama) planinė nuotolinė stebėsena arba planinė stebėsena vietoje atitinkamose srityse (įmokų stebėsena, išmokų stebėsena ir informavimo apie draudimą stebėsena).
10. Atlikus sistemų dalyvio neplaninę stebėseną, konkretus stebėtojas ir vertintojas suformuoja ir pasirašo stebėsenos ataskaitą (Aprašo 3 priedas). Jei atlikus neplaninę stebėseną nustatomas Įstatymo ir jo įgyvendinamųjų teisės aktų nustatytų reikalavimų nevykdymas ar netinkamas jų vykdymas, tuomet šie neatitikimai aprašomi sistemų dalyvio stebėsenos ataskaitoje (Aprašo 3 priedas), pateikiamos neatitikimų šalinimo rekomendacijos (Aprašo 4 priedas) ir terminas (ne vėliau, kaip per 1 mėnesį nuo stebėsenos atskaitos gavimo dienos) joms įgyvendinti. Per 3 darbo dienas po stebėsenos ataskaitos registravimo IID elektroninėje dokumentų valdymo sistemoje dienos ataskaita išsiunčiama sistemų dalyviui (elektroniniu paštu) ir Lietuvos bankui pagal Bendradarbiavimo sutarties nuostatas.
11. Neplaninės stebėsenos metu teiktų rekomendacijų įgyvendinimo monitoringui taikomos Aprašo V skyriaus nuostatos.

## VII SKYRIUS

## METODINĖS PAGALBOS SISTEMŲ DALYVIAMS TEIKIMAS

1. IID, įgyvendindama IID įstatų 10.9 papunktyje nustatytą funkciją, teikia metodinę pagalbą sistemų dalyviams. Metodinės pagalbos sistemų dalyviams teikimo tikslas – padėti sistemų dalyviams laikytis Įstatymo ir jo įgyvendinamųjų teisės aktų nustatytų reikalavimų.
2. Metodinės pagalbos teikimas apima:
	1. praktinių patarimų visiems sistemų dalyviams (toliau – metodinė medžiaga) rengimą ir skelbimą IID interneto svetainėje;
	2. susitikimų (seminarų) su sistemų dalyvių darbuotojais organizavimą Įstatymo ir jo įgyvendinamųjų teisės aktų nustatytų reikalavimų taikymo klausimais;
3. Metodinės pagalbos priemonių įgyvendinimą, suderinęs su Atitikties ir rizikos valdymo skyriaus vadovu, vykdo DSS vadovas.

### Metodinės medžiagos rengimo procedūra

1. Metodinę medžiagą rengia ir atnaujina DSS vadovas.
2. Metodinė medžiaga rengiama ir teikiama šiose srityse:
	1. dėl teisės aktų taikymo dėl į Indėlių draudimo fondą mokėtinos periodinės (*ex ante*) indėlių draudimo įmokos nustatymo, duomenų teikimo, įmokų sumokėjimo;
	2. dėl teisės aktų taikymo dėl į įsipareigojimų investuotojams draudimo fondą mokėtinos įsipareigojimų investuotojams draudimo įmokos apskaičiavimo, duomenų teikimo, įmokų sumokėjimo;
	3. dėl duomenų, reikalingų indėlių draudimo išmokoms ar įsipareigojimų investuotojams draudimo išmokoms apskaičiuoti;
	4. dėl sistemų dalyviams nustatytos informavimo apie indėlių ir (ar) įsipareigojimų investuotojams draudimą pareigos įgyvendinimo.
3. Metodinės medžiagos atnaujinimas paprastai atliekamas vieną kartą per metus – iki gruodžio 31 d., o esant būtinumui (pvz., pasikeitė teisinis reglamentavimas) – nedelsiant.
4. Metodinės medžiagos rengimo ir peržiūros metu vertinami atitinkamų teisės aktų pakeitimai, siūlymų ar pastabų aktualumas, metodinės medžiagos naudojimo rezultatyvumas ir kita informacija.
5. DSS parengia/atnaujina metodinę medžiagą ir kiekvienais metais iki gruodžio 1 dienos. DSS vadovas, surinkęs visą reikalingą informaciją iš išorės bei vidaus šaltinių, teikia jas derinimui Atitikties ir rizikos valdymo skyriui, prašydamas pateikti pastabas (siūlymus) dėl naujos metodinės medžiagos rengimo ar esamos keitimo (tikslinimo). Atitikties ir rizikos valdymo skyriaus vadovas atsakymą turi pateikti DSS vadovui per 5 darbo dienas nuo kreipimosi gavimo dienos.
6. DSS vadovas, gavęs pastabas (siūlymus) dėl metodinės medžiagos rengimo ar esamos keitimo (tikslinimo) ir, jas įvertinęs, papildo/patikslina metodinės medžiagos projektą.
7. Parengtą ir Atitikties ir rizikos valdymo skyriaus vadovo vizuotą metodinę medžiagą DSS vadovas pateikia tvirtinti IID direktoriui iki gruodžio 15 dienos.
8. Metodinė medžiaga tvirtinama IID direktoriaus įsakymu.
9. IID direktoriaus įsakymu patvirtintina metodinė medžiaga, DSS vadovo yra nedelsiant paskelbiama IID interneto svetainėje ir apie tai elektroninėmis ryšio priemonėmis informuojami visi sistemų dalyviai.

###

### Susitikimų (seminarų) organizavimo procedūra

1. Susitikimus (seminarus) su visais sistemų dalyviais organizuoja ir veda DSS darbuotojai.

Esant poreikiui, dalyvauti susitikimuose (seminaruose) gali būti pakviesti ir kiti IID darbuotojai. Taip pat DSS organizuoja papildomus susitikimus (seminarus), jeigu to pageidauja sistemų dalyviai arba keičiantis teisiniam reglamentavimui ir kitais nenumatytais atvejais. DSS vadovas kiekvienais metais iki gruodžio 31 d. pateikia IID direktoriui tvirtinti kasmetinių susitikimų su dalyviais (seminarų) sąrašą su preliminariomis susitikimų datomis ir seminarų temomis, bei atsakingais IID darbuotojais. Susitikimai (seminarai) organizuojami ir vedami ateinančiais metais, po kasmetinių susitikimų (seminarų) sąrašo patvirtinimo (iki gruodžio 31 d.). DSS atsakingas darbuotojas informuoja sistemų dalyvius apie susitikimus (seminarus), išsiunčiant pakvietimus elektroniniu paštu ir/ar kt. būdais.

1. Susitikimai (seminarai) gali vykti IID patalpose arba sistemų dalyvio nurodytose patalpose arba kitose patalpose, taip pat ir nuotoliniu būdu.
2. Po kiekvienosusitikimo (seminaro) dalyvių paprašoma užpildyti susitikimo (seminaro)

vertinimo anketą pagal Aprašo 6 priedą. Po kiekvieno susitikimo (seminaro) per 5 darbo dienas susitikimą (seminarą) vedęs DSS darbuotojas pateikia IID direktoriui ataskaitą, kurioje nurodoma susitikimo (seminaro) data ir vieta, susitikimo (seminaro) trukmė, susitikimo (seminaro) dalyvių skaičius, susitikimo (seminaro) metu aptarti klausimai, susitikimo (seminaro) vertinimo anketos rezultatai ir rekomendacijos dėl ateinančių susitikimų (seminarų). DSS atsižvelgia į susitikimo (seminaro) vertinimo anketų rezultatus ir draudimo IID ataskaitoje teikia pasiūlymus dėl būsimų susitikimų (seminarų) sistemų dalyviams kokybės tobulinimo.

# VIII SKYRIUS

# ASMENS DUOMENŲ TVARKYMAS

1. **Asmens duomenų tvarkymo teisinis pagrindas.** Šiame Apraše nurodyti asmens duomenys IID tvarkomi vadovaujantis:
	1. BDAR;
	2. Lietuvos Respublikos asmens duomenų teisinės apsaugos įstatymu;
	3. Įstatymu;
	4. IID direktoriaus įsakymu patvirtintu Informacijos pripažinimo viešosios įstaigos ,,Indėlių ir investicijų draudimas“ paslaptimi tvarkos aprašu;
	5. IID direktoriaus įsakymu patvirtintomis Asmens duomenų tvarkymo viešojoje įstaigoje „Indėlių ir investicijų draudimas“ taisyklėmis;
	6. kitais teisės aktais.
2. **Asmens duomenų tvarkymo tikslai.** Apraše nurodyti asmens duomenys IID tvarkomi šiais tikslais:
	1. Indėlių draudimo sistemos dalyvių ir Įsipareigojimų investuotojams draudimo sistemos dalyvių Įstatymo ir jo įgyvendinamųjų teisės aktų nustatytų reikalavimų laikymosi stebėsenos tikslais;
	2. prieigos prie IID elektroninės draudimo įmokų ir išmokų sistemos suteikimo tikslais.
3. **Asmens duomenų subjektai** – Indėlių draudimo sistemos dalyvių klientai (indėlininkai), Įsipareigojimų investuotojams draudimo sistemos dalyvių klientai (investuotojai), Indėlių draudimo sistemos dalyvių darbuotojai, Įsipareigojimų investuotojams draudimo sistemos dalyvių darbuotojai ir draudimo IID.
4. **Asmens duomenų tvarkymo kategorijos** – rinkimas, susipažinimas, naudojimas, atskleidimas pateikiant susipažinti, duomenų saugojimas, sunaikinimas.
5. **Asmens duomenų gavimo šaltiniai.** Indėlių draudimo sistemos dalyvių klientų (indėlininkų), Įsipareigojimų investuotojams draudimo sistemos dalyvių klientų (investuotojų), Indėlių draudimo sistemos dalyvių ir Įsipareigojimų investuotojams draudimo sistemos dalyvių darbuotojų duomenys gaunami iš Indėlių draudimo sistemos dalyvių ir Įsipareigojimų investuotojams draudimo sistemos dalyvių, o draudimo IID duomenys – iš IID darbuotojų.
6. **Asmens duomenų tvarkytojas.** IID gali įgalioti savo valdomus duomenis tvarkyti duomenų tvarkytojus, tai yra informacinių technologijų paslaugų teikėjus ir kitus asmenis, kurie IID valdomus duomenis tvarko nustatytais tikslais ir pagal IID nurodymus. Duomenų tvarkytojo prieigos teisės prie asmens duomenų naikinamos nutraukus asmens duomenų tvarkymo sutartį, sudarytą su IID, ar šiai sutarčiai nustojus galioti. IID pasitelkia tik tuos duomenų tvarkytojus, kurie užtikrina, kad tinkamos techninės ir organizacinės priemonės bus įgyvendintos tokiu būdu, kad duomenų tvarkymas atitiktų BDAR reikalavimus ir būtų užtikrinta duomenų subjekto teisių apsauga.
7. **Asmens duomenų gavėjai.** Su stebėsenai pateiktais duomenų subjektų duomenis, be stebėtojo, gali susipažinti DSS vadovas (stebėtojo atliktos stebėsenos teisingumo įvertinimo tikslais). Asmens duomenys gali būti atskleisti duomenų subjektui arba asmenims, kuriems teisės aktai suteikia teisę susipažinti su stebėsenos medžiaga.
8. **Asmens duomenų apsaugos priemonės**:
	1. visą stebėsenos metu gautą elektroninę informaciją stebėtojas privalo iš IID elektroninės draudimo įmokų ir išmokų sistemos perkelti (joje nepaliekant duomenų) į vidaus failų serveryje stebėtojui sukurtą sritį, į kurią prieigą turi stebėseną atliekantis stebėtojas ir kiti DSS darbuotojai. Stebėtojui draudžiama su stebėsena susijusią informaciją laikyti stebėtojo kompiuteryje, įrašyti į elektroninę laikmeną, siųsti elektroniniu paštu;
	2. stebėsenos ataskaitos saugomos elektroniniame formate IID elektroninėje dokumentų valdymo sistemoje, laikantis šiame Apraše nustatytų reikalavimų;
	3. IID elektroninėje draudimo įmokų ir išmokų sistemoje esantys asmens duomenys saugomi virtualiuose serveriuose specializuotoje duomenų saugykloje;
	4. **Asmens duomenų saugojimas ir sunaikinimas** – stebėsenai per IID elektroninę draudimo įmokų ir išmokų sistemą pateikti sistemų dalyvių stebėsenos duomenys perkeliami (joje nepaliekant duomenų) į vidaus failų serveryje stebėtojui sukurtą sritį ir vidaus failų serveryje stebėtojui sukurtoje srityje saugomi iki sekančios planinės stebėsenos procedūros pabaigos. Pasibaigus nurodytiems duomenų saugojimo terminams, duomenys ištrinami iš vidaus failų serverio stebėtojui sukurtos srities.

# iX skyrius

# Baigiamosios nuostatos

1. Pradėtos ir neužbaigtos stebėsenos procedūros nutraukiamos:
	1. nutrūkus arba nutraukus Indėlių draudimo sistemos dalyviui ar Įsipareigojimų investuotojams draudimo sistemos dalyviui indėlių ir/arba įsipareigojimų investuotojams draudimą;
	2. yra duomenų, kad tęsti stebėseną yra neracionalu (pvz., Indėlių draudimo sistemos dalyvis ar Įsipareigojimų investuotojams draudimo sistemos dalyvis yra pradėjęs suteiktos licencijos galiojimo panaikinimo procedūrą ir pan.).
2. Informacija apie stebėsenos rezultatus visuomenės informavimo priemonėms ir kitiems su stebėsena nesusijusiems asmenims neteikiama.
3. Jeigu atlikus stebėseną Indėlių draudimo sistemos dalyvio ar Įsipareigojimų investuotojams draudimo sistemos dalyvio veikloje nustatomi Įstatymo ir jo įgyvendinamųjų teisės aktų nustatytų reikalavimų pažeidimai, o taip pat yra pagrindas išvadai, kad Indėlių draudimo sistemos dalyvis ar Įsipareigojimų investuotojams draudimo sistemos dalyvis pažeidimo nepašalins, stebėtojas, suderinęs raštu su DSS vadovu, teikia tarnybinį pranešimą IID direktoriui dėl Indėlių draudimo sistemos dalyvio ar Įsipareigojimų investuotojams draudimo sistemos dalyvio pažeidimų bei siūlymą pradėti indėlių ar įsipareigojimų investuotojams draudimo nutraukimo procedūrą. Stebėtojas paruošia ir suderina su DSS vadovu visą medžiagą ir pateikia ją IID direktoriui. IID direktorius apie nurodytus pažeidimus informuoja IID tarybą ir Lietuvos banką Įstatymo ir kitų teisės aktų nustatyta tvarka ir terminais.
4. Stebėsena atliekama pagal Aprašo 7 priede pateiktą stebėsenos proceso schemą. IID direktoriaus įsakymu gali būti pavesta atlikti stebėsenos procesą ir kitais, nei šiame Apraše nurodytais terminais (neplaniniai stebėsenos procesai).
5. Indėlių draudimo fondo finansinių išteklių pakankamumo vertinimo tikslu DSS renka duomenis iš Indėlių draudimo sistemos dalyvių apie jų turimą likvidų turtą – raštu prašo iki einamojo mėnesio 20 dienos pateikti duomenis apie turimą likvidų turtą, buvusius praėjusio mėnesio paskutinę dieną. Duomenys turi būti pateikti šio Aprašo 14 punkte numatytu būdu.

 \_\_\_\_\_\_\_\_\_\_\_\_\_\_\_\_\_\_

Indėlių draudimo sistemos dalyvių ir įsipareigojimų investuotojams draudimo sistemos dalyvių veiklos stebėsenos tvarkos aprašo

1 priedas

**PLANINĖS STEBĖSENOS SĄRAŠAS**

**Indėlių draudimo sistemos dalyvių sąrašas**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Indėlių draudimo sistemos dalyvis** | **Buveinė** | **Stebėsenos sritys ir laikotarpis** | **Stebėsenos būdas** | **Stebėtojas** | **Vertintojas** |
| Įmokų stebėsena (data) | Išmokų stebėsena (data) | Informavimo apie draudimą stebėsena (data) | Nuotolinė | Vietoje |  |  |
|  |  |  |  |  |  |  |  |  |  |

**Įsipareigojimų investuotojams draudimo sistemos dalyvių sąrašas**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Įsipareigojimų investuotojams draudimo sistemos dalyvis** | **Buveinė** | **Stebėsenos sritys ir laikotarpis** | **Stebėsenos būdas** | **Stebėtojas** | **Vertintojas** |
| Įmokų stebėsena (data) | Išmokų stebėsena (data) | Informavimo apie draudimą stebėsena (data) | Nuotolinė | Vietoje |  |  |
|  |  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_

Indėlių draudimo sistemos dalyvių ir įsipareigojimų investuotojams draudimo sistemos dalyvių veiklos stebėsenos tvarkos aprašo

2 priedas

**VIEŠOJI ĮSTAIGA „INDĖLIŲ IR INVESTICIJŲ DRAUDIMAS“**

**KONSOLIDUOTA** *(įmokų stebėsena, išmokų stebėsena, informavimo apie draudimą stebėsena)* **STEBĖSENOS ATASKAITA**

20\_\_\_m. \_\_\_\_\_\_\_\_\_\_\_\_d. Nr.\_\_\_\_\_

Vilnius

**I. ĮŽANGINĖ DALIS**

***Aprašomas konkrečios stebėsenos sritys (atskirai pagal sistemas Indėlių draudimo sistemos dalyviams ir Įsipareigojimų investuotojams draudimo sistemos dalyviams).***

***Aprašomi apibendrinti ir nuasmeninti stebėsenos rezultatai pagal sritis (atskirai pagal sistemas Indėlių draudimo sistemos dalyviams ir Įsipareigojimų investuotojams draudimo sistemos dalyviams).***

Stebėtojas (-ai) (parašas) (vardas ir pavardė)

\_\_\_\_\_\_\_\_\_\_\_\_

Konsoliduotos stebėsenos ataskaitos

2 priedo 1 priedas

**Indėlių draudimo sistemos dalyvių stebėsenos rezultatai**

|  |  |  |  |
| --- | --- | --- | --- |
| **Indėlių draudimo sistemos dalyvio pavadinimas** | **Stebėtojas** | **Ataskaitos****vertintojas** | **Rezultatai (nenustatyti / nustatyti neatitikimai)** |
| **Įmokų stebėsena** | **Išmokų stebėsena** | **Informavimo draudimą stebėsena**  |
| **Klaidos/pažeidimai** | **Klaidos/pažeidimai** | **Klaidos/pažeidimai** |
| YRA | NĖRA | YRA | NĖRA | YRA | NĖRA |
| **Pašalinta\*** | **Nepašalinta** | **Pašalinta** | **Nepašalinta** | **Pašalinta** | **Nepašalinta** |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

\*klaidos/pažeidimai, kuriuos Indėlių draudimo sistemos dalyvis pašalino iki planinės stebėsenos laikotarpio pabaigos.

\_\_\_\_\_\_\_\_\_\_\_\_\_\_\_\_

Konsoliduotos stebėsenos ataskaitos

2 priedo 2 priedas

**ĮSIPAREIGOJIMŲ INVESTUOTOJAMS DRAUDIMO SISTEMOS DALYVIŲ stebėsenos REZULTATAI**

|  |  |  |  |
| --- | --- | --- | --- |
| **Įsipareigojimų investuotojas draudimo sistemos dalyvio pavadinimas** | **Stebėtojas** | **Ataskaitos****vertintojas** | **Rezultatai (nenustatyti / nustatyti neatitikimai)** |
| **Įmokų stebėsena** | **Išmokų stebėsena** | **Informavimo draudimą stebėsena**  |
| **Klaidos/pažeidimai** | **Klaidos/pažeidimai** | **Klaidos/pažeidimai** |
| YRA | NĖRA | YRA | NĖRA | YRA | NĖRA |
| **Pašalinta\*** | **Nepašalinta** | **Pašalinta** | **Nepašalinta** | **Pašalinta** | **Nepašalinta** |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

\*klaidos/pažeidimai, kuriuos Indėlių draudimo sistemos dalyvis pašalino iki planinės stebėsenos laikotarpio pabaigos.

Indėlių draudimo sistemos dalyvių ir įsipareigojimų investuotojams draudimo sistemos dalyvių veiklos stebėsenos tvarkos aprašo

3 priedas

**VIEŠOJI ĮSTAIGA „INDĖLIŲ IR INVESTICIJŲ DRAUDIMAS“**

*(stebėsenos rūšis – planinė stebėsena arba neplaninė stebėsena)*

**STEBĖSENOS ATASKAITA**

20\_\_\_m. \_\_\_\_\_\_\_\_\_\_\_\_d. Nr.\_\_\_\_\_

Vilnius

**I. ĮŽANGINĖ DALIS**

|  |
| --- |
| Indėlių draudimo sistemos dalyvio ir (ar) įsipareigojimų investuotojams draudimo sistemos dalyvio pavadinimas (pavadinimas, veiklos vietos adresas): |
| Stebėtojas: (pareigos, vardas, pavardė)Vertintojas: (pareigos, vardas, pavardė) |
| Stebėsenos trukmė: pradėta 20 m. mėn. d., baigta 20 m. mėn. d.  |
| Stebėsenos sritis  | Įmokų stebėsena | Išmokų stebėsena | Informavimo draudimą stebėsena |
| (X) | (X) | (X) |

**II. Įmokų stebėsenos rezultatai**

**III. Išmokų stebėsenos rezultatai**

**IV. informavimo apie draudimą stebėsenos rezultatai**

**V. IŠVADOS**

**VI. REKOMENDACIJOS**

(Pildoma, jei yra teikiamos rekomendacijos )

Stebėtojas (parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vertintojas (parašas) (vardas ir pavardė)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Indėlių draudimo sistemos dalyvių ir įsipareigojimų investuotojams draudimo sistemos dalyvių veiklos stebėsenos tvarkos aprašo

4 priedas

**REKOMENDACIJŲ ĮGYVENDINIMO PRIEMONIŲ PLANAS**

 \_\_\_\_\_\_\_\_data\_\_\_\_\_\_\_ Nr.\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sudarymo vieta)

| **Rekomendacijos turinys** | **Priemonė rekomendacijai įgyvendinti** | **Rekomendacijos įgyvendinimo terminas** | **Įvykdymo požymis (Įvykdyta, neįvykdyta)** |
| --- | --- | --- | --- |
|   |   |   |  |

Vadovas \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 (parašas) (vardas ir pavardė)

Indėlių draudimo sistemos dalyvių ir įsipareigojimų investuotojams draudimo sistemos dalyvių veiklos stebėsenos tvarkos aprašo

5 priedas

**VIEŠOSIOS ĮSTAIGOS „INDĖLIŲ IR INVESTICIJŲ DRAUDIMAS“**

**DALYVIŲ STEBĖSENOS skyrius**

Dalyvių stebėsenos skyriaus vadovui

**Tarnybinis pranešimas**

**dėl stebėsenos rekomendacijų monitoringo**

20 m. d. Nr.

Vilnius

|  |  |  |  |  |
| --- | --- | --- | --- | --- |
| **Sistemos dalyvis** | **Stebėsenos ataskaitos data ir Nr.** | **Stebėsenos rezultatai**  | **Rekomendacijos** | **Ar atsižvelgta į teiktas rekomendacijas?** |
|
|   |   | *Įmokų stebėsenos rezultatai* |  |  |
| *Išmokų stebėsenos rezultatai* |   |  |
| *Informavimo apie draudimą stebėsenos rezultatai* |  |  |

Siūlymai dėl tolimesnės stebėsenos eigos: (nurodyti, ar indėlių draudimo sistemos dalyvio/ įsipareigojimų investuotojams draudimo sistemos dalyvio stebėsenos procedūrą baigti arba inicijuoti draudimo nutraukimo procedūrą ar atlikti kitus teisėtus veiksmus indėlių draudimo sistemos dalyvio/įsipareigojimų investuotojams draudimo sistemos dalyvio atžvilgiu).

(Stebėtojas ) (parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Indėlių draudimo sistemos dalyvių ir įsipareigojimų investuotojams draudimo sistemos dalyvių veiklos stebėsenos tvarkos aprašo

6 priedas

**SUSITIKIMO (SEMINARO) VERTINIMO ANKETA**

***Mums Jūsų nuomonė - labai svarbi. Labai prašome skirti keletą minučių ir užpildyti anketą.***

Viešosios įstaigos „Indėlių ir investicijų draudimas“, siekdama įvertinti seminaro paslaugų, teikiamų indėlių draudimo sistemos dalyviams ir įsipareigojimų investuotojams draudimo sistemos dalyviams kokybę, atlieka seminaro dalyvių apklausą. Į Jūsų nuomonę bus atsižvelgta rengiant metinį seminarų planą.

Visi atsakymai bus naudojami tik apibendrintoms statistinėms išvadoms.

*Šios anketos rezultatai viešai nepublikuojami*

1. **Kiek metų dirbate įstaigoje?**
2. iki 1 metų;
3. 1-5 metus;
4. 5 ir daugiau metų.
5. **Prašome pasakyti, ar esate patenkintas (-a) šiuo seminaru?**
6. Taip
7. Ne
8. Iš dalies
9. Neturiu nuomonės
10. Kita

Įrašykite savo atsakymo variantą

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Kaip vertinate seminaro organizavimo kokybę (nuo 1 iki 10, kai 1 – labai blogai, 10 – labai gerai)?**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **1** | **2** | **3** | **4** | **5** | **6** | **7** | **8** | **9** | **10** |
| Seminaro trukmė |  |  |  |  |  |  |  |  |  |  |
| Seminaro laiko valdymas |  |  |  |  |  |  |  |  |  |  |
| Komunikacija prieš seminarą |  |  |  |  |  |  |  |  |  |  |
| Medžiagos kokybė |  |  |  |  |  |  |  |  |  |  |

1. **Kaip vertinate seminaro kokybę** (**nuo 1 iki 10, kai 1 – labai blogai, 10 – labai gerai)?**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **1** | **2** | **3** | **4** | **5** | **6** | **7** | **8** | **9** | **10** |
| Gautos informacijos aktualumas |  |  |  |  |  |  |  |  |  |  |
| Seminaro turinys |  |  |  |  |  |  |  |  |  |  |
| Seminaro nauda tiesioginiam darbui |  |  |  |  |  |  |  |  |  |  |
| Informacijos pateikimo forma |  |  |  |  |  |  |  |  |  |  |

1. **Kokios seminarų temos Jums būtų aktualios ateityje?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Jūsų pastabos, pageidavimai, pasiūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dėkojame už pateiktus atsakymus.

202 m. d. dalyvavote viešosios įstaigos „Indėlių ir investicijų draudimas“ organizuojamame seminare, todėl norėtume sužinoti Jūsų nuomonę apie įvykusio seminaro kokybę ir prašome Jūsų jį įvertinti.

Apklausos formą [rasite čia](https://forms.office.com/Pages/ResponsePage.aspx?id=EWOz-dHePUqJyFTZIGsuvHglcaiNslpFl2N6slL6ZqhUME5IRjFTVzNRVDFTTURRUERFS0dQSDZHUy4u).

Indėlių draudimo sistemos dalyvių ir įsipareigojimų investuotojams draudimo

 sistemos dalyvių veiklos stebėsenos tvarkos aprašo

7 priedas

**STEBĖSENOS PROCESO SCHEMA**



